**HELLO AND WELCOME TO PARIS**

Никола Михов

Извънредни събития като атентатите в Париж са истински джакпот за традиционните медии в съревнованието им за по-голяма аудитория. Непрестанният поток от повтарящи се новини и ужасяващи кадри, изгражда образа на терора и го превръща в продукт за масова консумация. Подобно на рекламата, която изкривява реалността за да продава, медиите преекспонират негативните новини, за да подържат зрителския интерес. Да проследиш атенатите по телевизията, може да бъде дори по-травмиращо, отколкото да бъдеш в Париж по-време на събитията.

В серията Hello and Welcome to Paris, заснета в дните след атентатите от 13 ноември 2015 , Никола Михов изследва продукта „на живо от Париж“, като измества фокуса към ключовите думи, които се запечатват в съзнанието.

Езикът на медиите е унифициран и следва правилата на редакционната рутина. Универсално изглеждащи репортери, четат реплики предварително от редакциите, а емисиите започват с дежурното "Добре дошли в Париж". Дали този неуместен поздрав е дребен пропуск на редактора или закономерност в света на глобалната индустрия за производство на новини?

Hello and Welcome to Paris e издадена през 2016 г., в лимитиран тираж от 200 подписани и номерирани копия. Книгата е номинирана за Dummy Award 2016 на The Fotobook Festival Kassel.

[www.nikolamihov.com](http://www.nikolamihov.com)