Кристина Василева Кордова

Като студент във втори курс, специалност „Книгоиздаване“ винаги съм проявявала силен интерес както към литературата, така и към визуалните изкуства. През 2014-2015 г. бях наградена със стипендия към фондация „Комунитас“ в областта на Визуалните и сценични изкуства. Като художник съм била част от редица национални и международни пленери, изложби и конкурси. През 2016 г. имах възможността да представя България на международна конференция в Ниш, Сърбия, където взех участие в изложба, имаща за цел да се пребори с дискриминацията и расизма чрез изкуство.

С фотография се занимавам от скоро, като се старая да прилагам наученото от рисуването – композиции, контрасти и пропорции. В серията „Смъртта на Живота, да живее Живота!“ се старая да покажа красивото грозно, провокирайки към размисъл върху седемте смъртни гряха, живота и смъртта, като феномени, чието естество бива спорно “факт, фикция, истина“.